Абдурәим Рәшидов

Абдурәим Рәшидов, Абдурәим Исмаил улы Рәшидов (, , 1912 елның 25 феврале (8 марты), РИ, Таврия губернасы (Кырым), Мамашай ― 1984 елның 24 октябре, СССР, Украина ССР, Кырым өлкәсе, Акмәсҗит) — Бөек Ватан сугышында катнашкан хәрби очучы, 1нче Украина фронтының 2нче һава армиясенең 8нче гвардия бомбага тотучы авиация дивизиясенең 162нче гвардия бомбага тотучы авиация полкының командир урынбасары, Советлар Берлеге Каһарманы (1945), подполковник.

 Тәрҗемәи хәле 
1912 елның 25 февралендә (8 мартында) Таврия губернасы Мамашай (хәзерге Акъярның Орловка) авылында туган. Милләте — Кырым татары. Туган авылындагы мәктәпнең 5 сыйныфын тәмамлагач, авиация остаханәсендә җыючы булып эшли. Акмәсҗиттә Осоавиахимның  гражданнар авиациясе мәктәбен тәмамлый (1932). 1933 елда хәрби хезмәткә алынып, башта Луганск хәрби очучылар мәктәбендә укый, 1934 елдан Әдис хәрби авиация мәктәбе курсанты. Очучылар мәктәбен тәмамлагач, Харкауда 10нчы армия разведка эскадрильясында һәм 14нче корпус авиация отрядында хезмәт итә. 1938 елда Хәрби-һава көчләренең команда составын камилләштерү курсларын төгәлли, резервтагы 160нчы авиация полкына җибәрелә. 1940 елның июненнән 5нче бомба ташлаучы тиз очышлы авиация полкының өлкән очучысы.

 Бөек Ватан сугышында 
1941 елның июненнән Бөек Ватан сугышы фронтларында. 1942 елның гыйнварыннан эскадрилья командиры. «Хәрби бурычларны үтәгәндә кыю һәм оста очучы итеп күрсәткәне өчен», Көньяк фронт сәргаскәре фәрманы белән 1942 елның февралендә Ленин ордены, Кызыл Байрак ордены белән бүләкләнә.

Кызыл гаскәр хәрби-һава көчләре академиясе каршындагы авиаполк командирларын һәм штаб җитәкчеләрен камилләштерү курсларын төгәлләгәч, 1нче бомба ташлаучы авиакорпусның 293нче бомба ташлаучы авиация дивизиясенең 854нче авиаполкының эскадрилья командиры булып хезмәт итә. 2нче Украина фронтының  5нче һава армиясе составында Днепр елгасы өчен, Кировоград, Корсунь — Шевченко, Умань — Боташан юнәлешендә һөҗүмнәрдә катнаша, Көнбатыш Украина, Польша, Чехословакия, Алмания күгендә сугыша. 1945 елның февраль аена кадәр, дошман гаскәрләрен бомбага тоту өчен, 166 сугышчан очыш ясаган. Һава сугышында аның экипажы дошманның 8 истребителен бәреп төшергән. Советлар Берлеге Каһарманы исеме 1945 елның 27 июнендә бирелгән Югары исемне, өч мәртәбә тәкъдим иткәч кенә, сугыш беткәч биргәннәр.

 Сугыштан соң 
1949 елда очыш тактикасы курсларын тәмамлаган. 1958 елда подполковник Рәшидов отставкага чыга. Башта Налчык шәһәрендә, 1967 елдан — Акмәсҗит шәһәрендә яшиАкмәсҗиттә фатир бирмәсәгез, үземне яндырам, дип кисәтә. 1984 елның 24 октябренда вафат.

 Бүләкләре, мактаулы исемнәре 
 1945 Советлар Берлеге Каһарманының «Алтын йолдыз» медале
 1942 Ленин ордены
 1942, 1945, 1953 Кызыл Байрак ордены
 Александр Невский ордены
 Кызыл Йолдыз ордены

 Әдәбият 
 Батырлар китабы. Казан: ТКН, 2000. ISBN 5-298-01001-6
 Герои Советского Союза. Т.1. М., 1987.
 Звезды немеркнущей славы. Симферополь, 1984.
 Дҗураева Т.Д. Верные сыны Родины. Ташкент, 1964.  
 Березняк Н.Г. Герои Советского Союза - узбекистанцы. Ташкент, 1984.

 Сылтамалар 
  Решидов Абдраим Измаилович

 Искәрмәләр 

Төркем:Бөек Ватан сугышында катнашучылар
Төркем:Бөек Ватан сугышы очучылары
Төркем:ССРБ хәрби очучылары
Төркем:ССРБ офицерлары
Төркем:Кырым татарлары